钦定古今图书集成/明伦汇编/氏族典/第088卷 > 卢勇
## 钦定古今图书集成/明伦汇编/氏族典/第088卷 > 卢勇

按《北齐书卢文伟传》，“文伟族人勇，字季礼。父璧，魏下邳太守。勇初从兄景裕俱在学，其叔同称之曰：‘白头
必以文通，季礼当以武达，兴吾门在二子也’。”幽州反
者仆骨郍以勇为本郡范阳王，时年十八。后葛荣作
乱，又以勇为燕王。尔朱灭后，乃赴晋阳。高祖署勇丞
相主簿，迁汝北太守，行陕州事，转行洛州事。元象元
年，官军围广州，数旬未拔。勇进观形势，率百骑擒西
魏仪同桯华，斩仪同王征蛮，守将以城降。高祖令勇
行广州事，以功授仪同三司、扬州刺史，镇宜阳。武定
二年卒，年三十二。赠司空，谥曰“武贞侯。”